**Lekgetho le bofalli**

**Keletso ya Bohlokwa:** Na o hloka ho etsa kopo ya taelo ya ho fumana kimollo ya lekgetho la Afrika Borwa hodima lekeno la penshene le la anyuithi kapa o batla pusetso ya lekgetho le neng le tshwerwe, tobetsa mona ho fumana lesedi le leng.

Motho ya fallang o ntse a angwa ke ditlhoko tse tshwanang tsa molao ho latela ka moo di amehang ka teng, le tsa moeti ya tlohang Rephablikeng.

Ebang o na le tseo e leng tsa hao ka seqo o ka itswela Rephablikeng ntle le ho etsa tsebahatso foromong ya [TC-01](https://www.sars.gov.za/wp-content/uploads/Legal/SecLegis/LAPD-LSec-CE-RA-2012-21-Notice-R753-GG-35668-Form-TC01-14-September-2012.pdf) le ya TRD1.

Le ha ho le jwalo o tlameha ho tsebahatsa diforomong tsa [TC-01](https://www.sars.gov.za/wp-content/uploads/Legal/SecLegis/LAPD-LSec-CE-RA-2012-21-Notice-R753-GG-35668-Form-TC01-14-September-2012.pdf) le TRD1, ho latela hore ke efe e sebetsang kae, dithoto dife kapa dife tse ho wena kapa tseo o di tshwereng tse lokelang ho tsebahatswa diforomong tseo pele o tloha sebakeng se hlwailweng moo o ka tswang ka Rephablike teng.

Ebang o na le dithoto tse ding ntle le tsa hao ka bonnotshi tse kang fanitjhara ya ntlo le dintho tse ding tsa ntlo, tse ntjha kapa tse sebedisitsweng, o tlameha ho di hlekela semolao. Sheba ditokomane tse hlokehang tsa tshehetso bakeng sa bofalli.

Ditlhoko tsa molao tsa ho hlekela dithoto tsena ke tsena:

* O tlameha hore o be o ngodisitswe ho ba ya romellang dithoto ka ntle ho naha le Bolaodi ba Meedi.
* Hang ha o se o ngodisitswe o ka nna wa hlekela dithoto lebitsong la hao kapa wa kgetha moemedi ya nang le laesense wa Bolaodi ba Meedi ho o etsetsa tlhekelo.

Ho fumana dintlha tse ding tse mabapi le tlhekelo ya moeti, ka kopo etela karolo e mabapi le moeti websaeteng ya rona.

Ho fumana dintlha tse ding tsa motjha wa ngodiso wa Bolaodi ba Meedi, ka kopo latela kgokanyo ena.

Ho fumana dintlha tse ding tsa metjha ya tlhekelo ya kgwebo ya Bolaodi ba Meedi, ka kopo sheba ditataiso tse ka tlase mona kapa o latele kgokanyo ena.

O ka boela wa sheba diphoustara tsa SARS tsa Bolaodi ba Meedi mmoho le matshwao a sebakeng seo o tla beng o tswa ka sona sa Rephablike ho fumana lesedi le leng. Ho se ikobele melao ya Bolaodi ba Meedi ya Rephablike ke tlolo ya molao e fumantshwang kotlo.

Jwale he, ebang o na le qea-qeo, botsa mohlanka wa tsa Bolaodi ba Meedi ho fumana thuso.

Tsela tshweu!

Re dula re le malala-a-laotswe ho o amohela hape naheng ena ya rona e ratehang ya Afrika Borwa.